Næste, tak.
- Lad nu være med det pjat. - Okay.
Hørte du ikke, hvad jeg sagde?
Jeg vil kunne dokumentere vores tur til Amerika.
Goddag, må jeg se Deres papirer?
- Hvad er formålet med Deres rejse? - To ugers ferie.
Har De en returbillet? Undskyld! De må ikke fotografere her.
Rejser han sammen med Dem?
- Rejser I sammen? - Ja.
Så kom herover til os.
- Er der problemer? - Nej.
Men hvis I rejser sammen, vil jeg tale med jer sammen. Deres papirer?
Deres pas, tak. Er I i familie?
Ja, han er min ven.
De er tjekke, og De er russer.
- Hvor kender I hinanden fra? - Vi mødte hinanden i Prag.
- Hvor længe regner I med at være her? - To uger.
- Lad ham svare selv. - Han taler ikke engelsk.
Jeg taler udmærket engelsk.
- Jeg er her for at se film. - Film? Jeg er ikke med.
Som barn så jeg en film i skolen, -
- der hed "Det er herligt at leve", instrueret af Frank Capra.
Siden den dag har jeg ønsket at komme til USA.
De frie og modiges land. Nationen, hvor alle kan blive til alt.
Pladder!
Baby efterladt på Times Square. Det er sgu da for sødt.
Det fungerer ikke, og det sælger ikke.
Skal vi så fabrikere dårlige nyheder?
Det er det, folk vil se. Vi er de kulørte nyheder.
Stationen forlanger nye boller på suppen.
Mødre og politikere går amok over vold i den bedste sendetid.
- Vi må variere indholdet. - Så gør du det.
Men de vil ende med at sende den saftige historie.
Folket nyder, når blodet flyder. Hvad har du?
- Du kan følge Eddie Fleming. - Nu igen?!
- Han er på forsiden af "People". - Han er ingen nyhed.
Jeg elsker Eddie Fleming, men vi har tærsket ham igennem.
Psykiateren skal vidne i morgen. Hvad laver Eddie nu?
- Overvåger en jamaicansk morder. - Ikke dårligt.
Vi har set blod nok. Jeg vil have et bredere perspektiv!
Jeg ved, du skal højne standarden, men du skal ikke ødelægge mit show!
Husk, at Eddie altid gør sig godt på skærmen.
- Ikke når han er fuld. - Han har et nyt middel mod det.
- Hvornår? - I morgen til frokost.
Så er der afgang.
Kom så.
Nu går jagten ind.
Se. Times Square. Det er ligesom på film.
- Lad være med at tale russisk. - Hvorfor skal jeg tale tjekkisk?
Fordi jeg ikke kan snuppe dit grimme sprog, okay?
Taxa!
Fujifarver. Variabel lukkehastighed.
Natoptagelser.
Infrarød. Sort-hvid.
"Indspil dine egne film."
Hvor blev ham fyren med kameraet af! Han huggede mit kamera! Stop den taxa!
Vi er der nu. Hør godt efter. Giv mig friske optagelser af Eddie.
Du dukker op med snurrende kamera, når jeg siger til.
- Hvad er "Unique"? - Ikke hvad, men hvem. Fra Jamaica.
Hans kæreste var for længe om at lægge makeup.
- Så stak han hende med en flaske. - Hold da kæft.
Og så tog han til fest.
- Øverste etage, baglokalet. - Eddie! Giv en autograf, mand.
- Hvorfor er du ikke på forsiden? - Smut.
- Du, Unique. Strømerne kommer. - Så går vi.
- Hvem tror han, Leon er? - Det er lige meget. Han stikker af.
- Vær stille. - Hold jer klar.
Er du hjemme i aften? Vi sender Geller-udsendelsen.
Den har I sendt tusind gange.
Han skal jo i retten i morgen. Retssagen giver gode seertal.
Ud med jer!
- Klip mit interview ud. - Hvorfor det?
Får du balle af kollegerne? Du er den eneste, der opklarer noget.
Ja, jeg klarer de store sager.
Det er både godt og skidt. Folk på stationen bliver misundelige.
Hold dig bag mig.
Jeg håber ikke, svinet løber, for mine knæ gør pisseondt.
Gå nu tilbage.
Bekymrer du dig om min sikkerhed? Jeg er rørt.
- Sørg for, de ikke går i vejen. - Er I klar?
- Er du klar? - Ja, ja, jeg er klar.
Hold dig væk!
Frem med kameraet, for helvede!
- Hvorfor så travlt? Skal du til fest? - Hvad har jeg gjort?
- Forlader du altid hjemmet sådan? - Jeg bor ikke her.
Bor du her eller ej?
- Jeg bor her ikke! - Så er det jo indbrud.
- Kan vi lige tage det en gang til? - Jeg gad ikke engang første gang.
Tager I pis på mig?! Sluk det lort! Hvor i helvede blev I af?
I to er kraftedeme spild af tid!
Nej, Emil. Du skal stå rigtigt.
Den første scene i min nye film. Vi henter vores andel fra røveriet.
Og værsgo.
Øjeblik.
- Hvem er det? - Emil.
Hvordan går det?
Det er godt at se dig.
Olga vidste ikke, hvor du var. Hvis du vil skjule dig, -
- skal du ikke skrive afsenderadresse på kuverten.
Flot halskæde.
Tricks. Filmtricks.
- Det var ikke min skyld, I blev taget. - Det ved jeg godt.
Det er hans skyld. Han forsøgte at få bankdamens telefonnummer.
Du sagde ikke, hun var din kone.
Jeg sagde det ikke på grund af det, du gjorde!
Lad os nu glemme alt det lort!
Slap af.
Ved du hvad?
Jeg vil have mine penge.
Emil, vi har brugt dem.
Emil, se, hvordan vi lever. Jeg er blikkenslager.
Ville jeg arbejde, hvis jeg var rig?
Hvad foregår der?
- Giv mig mine penge. - Jeg kan hjælpe dig.
- Hjælpe mig? - Jeg kan skaffe dig arbejde.
- Arbejde? - Ja, det giver godt.
- Som blikkenslager? - Ja, det er nemt. Det er godt.
Tror du, jeg er kommet til Amerika for at arbejde?
- Aldrig i livet. - Begynd på en frisk ligesom os.
Jeg er din ven.
Undskyld, det er min fejl. Emil, lad nu være.
Emil, læg kniven fra dig!
Brugte I alle mine penge, mens jeg var i fængsel?!
Skal jeg arbejde som blikkenslager og reparere forpulede lokummer?!
- Læg kniven fra dig. Jeg er din ven. - Du er min bedste ven.
Læg kniven fra dig. Emil, vil du ikke nok?
Klap i!
Hun så det.
- Hvad leder du efter? - Hendes tegnebog, din idiot.
Daphne Handlova.
Seks måneders visum.
- Hun er her stadig efter to år. - Hun ringer til politiet!
Hun er illegal indvandrer.
Sluk så den syge, forpulede tingest!
Hvad leder du efter?
Hvad leder du efter?!
Åh nej.
Bøhmisk barbecue.
- Hvad har du til mig? - Jeg har ikke tid til det her.
- Hvor fanden skal du hen? - Gør dig selv en tjeneste og skrid.
- Jeg bliver nødt til at smadre dig. - Du har fat i den forkerte.
Giv mig for fanden dine penge.
- Du er arresteret. - Er du panser?
- Brandmand. - De går ikke med pistoler.
Beklager. Brandteknisk afdeling. Vi gør alt det, politiet gør.
- Slap af. Flyt dig fra min røv. - Vi rejser os sammen. En, to, tre.
Lad mig nu bare gå. Der er ingen skade sket. Min fejl.
- Op med labberne. - Hvad nu?
- Hvad skal du? - Det brænder.
- For helvede da! - Jeg giver politiet besked.
Du kan sgu da ikke lade mig stå lænket til et skide træ!
Jeg bliver da stukket ned, mand!
Sørg for at have et lægehold parat. Vi tager ligene ned om lidt.
Lad os få spillene over til facaden.
Chef, var du den første, der ankom?
Ja, der ligger to ristede oppe på øverste. Men du er fritaget.
- Drabsafdelingen er her. - Drabsafdelingen?
Jeg har da ikke sagt, der er begået en forbrydelse.
- Det er Eddie Fleming. - Han kan rende mig.
- Jordi, vi har fint besøg. - Det ved jeg. Hvem lukkede ham ind?
- Tror du, han giver autografer? - Ja, og måske får du også et kys.
- Hej. Hvordan går det? - Fint.
- Du, Eddie. - Ja?
Det ser ud, som om de lå i en 69'er.
De må have røget sig skæve, og så er de blevet skødesløse.
Der er vel gået ild i madrassen. Hvad tror du?
Det ved jeg ikke, men vis eksperten, hvad I har fundet.
- Jeg håber ikke, det gør noget. - Slet ikke. Mit navn er Bobby Korfin.
Min onkel arbejdede for Dem i...
Gider du slukke den cigar? Jeg prøver at få færten.
Det er jo fint, I har regnet den ud, men må vi også lige komme til?
- Gør det noget? - Nej, det er fint.
- Værsgo. - Tak.
De fik en ordentlig gang røg efter knaldet.
Det var en voldsom brand. Der er nogle gode spor hernede.
- Hans mund er ren. - Ren?
Så I tror, det var et par syrehoveder, der futtede sig selv af?
Det ser sådan ud.
Og mens de brænder, slikker de videre? Godt gået.
- Folk prioriterer vel forskelligt. - Det gør de vel.
Noget brændbart.
- Tak. - Beviser. Det var mord.
- I ved godt, hvad det der er, ikke? - Nej, hvad?
Slå hul i gulvet. Jeg vil se derned.
De har ingen sod i munden, så de døde, før ilden blev antændt.
Tøjstumpen viser, de blev overhældt med noget brandbart -
- og derefter lagt på sengen.
En uerfaren person vil opfatte det som en ulykke.
Hvad leder han efter?
Han leder efter en timer.
- Værsgo. Et klokkeklart dobbeltmord. - Fint.
Så du Eddies ansigtsudtryk, da du gav ham den timer?
- Gid jeg havde et billede af det. - Han var nu klar over det.
Hvorfor tror du, han var så stille? Han så os an.
Tror du det?
- Kriminalbetjent, ligner det et mord? - Vi har ikke fastslået dødsårsagen.
- Hvor mange ofre? - To lig.
- Har I identificeret ligene? - Nej.
- Har det noget med stoffer at gøre? - Vi kender ikke årsagen til branden.
Vi siger til, når vi ved mere.
- Er det bevismateriale, de bærer på? - Det ved vi endnu ikke med sikkerhed.
- Tak. - Det var så lidt.
Vi ses.
- Så du hende? - Hvem?
Der stod en kvinde, der så skræmt ud. Jeg tror, hun ville tale med os.
Pis!
Nå, der er du? Det var fandeme på tide.
Jeg blev rullet af en posedame.
Hun flåede tøjet af mig og tog mig på nosserne!
Du burde føle dig heldig, for jeg arresterer dig ikke. Smut så.
En hund pissede på mig. Du har krænket mine rettigheder.
Vi kan knalde dig for væbnet røveri. Skrid så.
Så inden du gik i seng med din egen søns kone, -
- nåede du da at overveje konsekvenserne?
Jeg påtager mig det fulde ansvar for at have bollet min svigerdatter.
Jeg har et meget lavt selvværd. Jeg skal altid konkurrere med nogen.
- Så du skyder skylden på selvværdet? - Jeg er også lidt adfærdsvanskelig.
Og det får dig til at gå i seng med din søns kone?
- Men det er ikke kun hans skyld. - Nej, hvad mener din kone?
Han har ignoreret mig i månedsvis! Jeg troede ikke, han elskede mig.
Hvordan kan nogen få sig selv til at gøre den slags? Det er så usselt.
Selvværd...
"Selvværd"... "Lavt selvværd".
- Sluk det kamera. - Jeg filmer ikke.
- Sluk så det lort! - Jeg ser Milos dø.
Sluk det så!
Giv slip.
Du må ikke ødelægge det!
- Hvordan sletter man det? - Lad mig gøre det.
Hør her... Du skal ikke tale russisk til mig.
Er det forstået?
Slet det! Slet det så!
Daphne Handlova.
Hvad er nu det?
"Worldly Escorts". Hvad er det?
Jeg mener det. Ned på knæ.
Ned på knæ. Se mig i øjnene, sig undskyld og se, om jeg tror dig.
Jeg er ked af det. Jeg lover, at jeg aldrig gør det igen.
- Mangler du lidt selskab? - Ja, jeg har hjemve.
Jeg kan skaffe en rigtig sød pige.
- Har du nogen tjekkiske piger? - Selvfølgelig.
- Spørg efter hendes pas. - Du kan få, hvad du vil have.
Jeg har rent faktisk en rigtig lækker tjekkisk pige.
- Send hende herover. Hende tager jeg. - Hvad er din adresse?
Kan du tilgive ham?
Lige et øjeblik.
EFTER PAUSEN: TILGIVELSE
Måske kan du være med i Eddies næste film.
- Tror du? - Ja, du kan spille hans kone.
- Hvad så, inspektør? - Hvad i helvede er det?
- Er det bevismateriale, De bærer på? - Det ved vi endnu ikke med sikkerhed.
Gav du Eddie Flemming bevismaterialet?
- Hvem fastslog årsagen? - Hvem tror du? Det gjorde vi da.
Hvorfor blev du så ikke interviewet?
Vi har vigtigere ting at tage os til såsom at finde gerningsmanden.
Har I virkelig?
Har I ikke fattet det? Ens image er alfa og omega.
Jo bedre vi ser ud, jo flere penge får I for overarbejde.
MASSAKRE I SKOBUTIK HVEM SKAL BØDE FOR DE DØDE?
Godaften, jeg er Robert Hawkins. Her er aftenens udgave af "Top Story".
I aften bringer vi et interview med Stephen Geller, -
- der for to år siden myrdede tre ekspedienter i en skobutik.
Men nu udtaler mr. Geller roligt og velformuleret, -
- at det er ham, der er offeret.
Finder I det svært at tro på? Så se med.
De døde på grund af min psykiaters kriminelle handlinger.
Han insisterede ikke på, at jeg tog min medicin.
Så du føler dig ikke ansvarlig for at have myrdet disse mennesker?
Min finger trykkede på aftrækkeren, men rent moralsk er jeg uden ansvar.
Min psykiater vidste, hvad jeg var i stand til. Jeg er jo ikke læge.
Klogt talt af en mand, der er dømt ude af stand til at komme for retten.
Jeg er også et offer. Mit liv har været et stort kaos.
Har denne hændelse ikke pustet liv i din kunstnerkarriere?
- Vil man ikke lave en film om dig? - Jo, vi ligger i forhandlinger.
Men forhindrer loven ikke forbrydere i at profitere af deres forbrydelser?
Jeg er jo ikke forbryder.
Jeg blev ikke dømt. Jeg blev fundet sindssyg i gerningsøjeblikket.
Jeg elsker Amerika.
Ingen kan drages til ansvar for deres handlinger.
- Ud på badeværelset. - Vi knepper hende først.
Ud på badeværelset! Bliv der og klap i!
Jeg er Honey fra "Worldly Escorts".
- Har du ringet? - Ja.
Hvordan har du det så?
- Hvor er den tjekkiske pige? - Jeg kan være lige den, du ønsker.
Jeg er den lille skolepige, jeg er mor, jeg er tjekke.
Jeg skal betales, før du får varerne, så gider du lægge pengene på bordet?
Ja, men... jeg skal bruge den tjekkiske pige.
Kender du Daphne?
Man ringer til et kontor på et loft. Jeg kender ikke de andre piger.
- Smider du ikke tøjet? - Hvor ligger det henne?
Det er fortroligt. Vil du være sød at lægge pengene på bordet?
- Selvfølgelig. - Tak.
Jeg må tale med bureauets leder. Kan jeg få hendes adresse?
- Har vi et problem? - Nej.
Det er der heller ingen grund til.
Jeg skal sørge for, at du får det rigtig rart.
Beklager. Rygning forbudt.
Når jeg er færdig med dig, -
- vil du end ikke huske den tjekkiske pige.
Hør på mig.
Jeg vil ikke have sex. Bare giv mig adressen.
Det rager mig, om du vil have sex, men du betaler mig for min tid...
Hør nu på mig. Bare giv mig adressen, så kan du gå.
- Hvad laver du? - Du må hjælpe mig!
Slap af og hør efter. Giv mig den skide adresse, så kan du gå!
Du må hjælpe mig. Jeg har brug for din hjælp.
- Den ligger i min pung! - Giv mig den!
Hjælp mig!
Det mest fremtrædende var hendes øjne.
Hun havde de mest utrolige blå øjne, du kan forestille dig. De var smukke.
Hvor længe har de boet i ejendommen? Fire år?
Jeg ringer, når vi ved noget.
- Hvad fandt du? - Milos og Tamina Karlova.
De var rolige og indadvendte. Ejeren kender ikke hende, du så.
Må jeg have lov at ryge?
Nu er det dit gerningssted. Gør, som du vil.
- Så du nyhederne? - Jeg nåede det ikke.
Bare så du ved det, -
- så gav jeg jer hele æren for det.
Bare så du ved det, så siger den slags mig ikke noget.
- Hvorfor skulle det også det? - Jeg ser ikke engang tv.
Godt. Det er prisværdigt.
- Har du retsmedicinerens rapport? - Ja da.
Jeg må spørge dig om noget. Har du noget imod mig?
Hvis jeg trampede rundt på dit gerningssted, og det var mit i går, -
- ville du nok også blive muggen.
- Hvad sagde rapporten så? - Du havde ret. De døde inden branden.
Han blev stukket så hårdt, at knivspidsen brækkede i hans rygrad.
Det plejer at pege i retning af noget temmelig personligt.
Viceværten sagde, han havde set hende, men hun boede her ikke.
Hun er køn.
Jeg ved ikke, om hun har noget med det at gøre.
Jeg så hende udenfor efter branden. Jeg tænkte, hun måske havde set noget.
Hvorfor alt det besvær med...
...at placere ligene på den måde?
Et vink med en vognstang.
Begravelsesritualer tages alvorligt i Østeuropa. Måske skulle de ydmyges.
- Hvor ved du alt det fra? - Mine forældre kom fra Polen.
Ja? Hvor?
Er du sikker på, det var en kniv?
Virkelig?
Der er blevet begået et mord på et hotel på Eighth Avenue.
Et knivdrab. Det var en russer, der havde lejet værelset.
- Har du noget imod, at jeg tager med? - Det er jo ikke en ildebrand.
Jeg kan måske lære noget.
Jeg underviser ikke i drab, men hvis du vil hjælpe, så tag den.
- Hvad er det her? - Stegegaflen, der matcher mordvåbnet.
Det er vores anden dag i Amerika.
Den første dag var meget spændende. Den var fuld af gys og spænding.
Herovre står den anden stjerne i min film.
Min ven Emil.
Hvem er han?
Han er en af New Yorks bedste folk. Det er hans sag.
Ellers andet?
Hvad får morderen for filmrettighederne?
- Der står, han vil have en million. - En million?
Det er da løgn. Får morderen en million dollars for et interview?
Det kan godt betale sig at være morder her i landet.
- Hej. Hun er i badet. - Nogen papirer?
- Nej. Kun adgang for politiet. - Det er i orden.
Vi mangler et par fingeraftryk. Det er en grønskolling, der har sagen.
Goddag. Tommy Cullen. Det er en ære endelig at møde Dem.
Jeg formoder, at hun er prostitueret.
Snitsårene på arme og hænder antyder, at hun virkelig kæmpede for sit liv.
Værelset blev lejet af en Frank Capra.
- Hvem sagde, han var russer? - Receptionisten.
- Undersøg, hvem der blev ringet til. - Det klarer jeg. Undskyld mig.
Vi undersøger, om hun blev voldtaget. Her er tonsvis af fingeraftryk, -
- men de kan tilhøre hvem som helst.
Er der nogen, der har pisset for nylig? Tjek brættet.
- Var der kun en, der tjekkede ind? - Ja.
Kom her og se engang.
Morderen stak hende derovrefra.
Når man dør, bløder man ikke længere. Kan du se de to mærker?
Der stod en anden herovre, mens morderen stak hende.
Hvilken type kniv tror du, der er tale om?
Man kan se, at flængerne i væggen er brede, men ikke særligt dybe.
- Det er ingen almindelig køkkenkniv. - Hvad nu, hvis spidsen manglede?
- Så finder vi den nok et sted. - Jeg tror, vi har fundet den.
Der blev kun ringet en gang herfra.
Det var til et escortbureau.
- Opgav du dit navn? - Nok er jeg ny, men jeg er ikke dum.
Lad os få fat i adressen.
- Godt klaret. - Tak.
- Tager du over til escortbureauet? - Du skal nok få besked.
Eddie, det er for åndssvagt. Vi kan diskutere sagen på vejen.
Fint, så slår jeg plat og krone.
Hvis du vinder, kommer du med, hvis ikke, bliver du her, okay?
- Så vil jeg vælge. - Gør bare det.
- En, to, tre. - Plat.
- Krone. Du taber. - Jeg nåede ikke at se det.
Værsgo. Jeg vælger.
Krone. Nu har du tabt to gange.
Vi ses.
Hop ind.
- Skulle det være morsomt? - Ja. Hop så ind.
Jeg spøger bare.
- Tak, fordi jeg måtte komme med. - Ingen årsag. En souvenir.
Dobbelt krone.
Dobbelt så godt. Det er politiet. Vi vil gerne stille et par spørgsmål.
- Har I en ransagningskendelse? - Vi vil ikke knalde jer.
Det er Eddie Flemming. Luk nu bare op.
Du godeste, hvilken ære. Rose Hearn. Kom endelig indenfor.
Jeg har lige set Dem på tv. De ser bedre ud i virkeligheden.
Lige et øjeblik.
Hvad kan jeg gøre for jer?
Vi er ikke sikre, men vi tror, en af dine piger blev myrdet i aftes.
- Hvad? - Har du sendt nogen derover?
Ja. Honey.
- Hun er en af mine piger. Er hun død? - Ja, desværre.
Kan du klare det? Vil du have noget vand?
Gider du hente noget vand? Ved du, hvad hun skulle der?
Hun skulle ud til en kunde. Han spurgte efter en tjekkisk pige.
Jeg sendte Honey, for når de først kommer derud, er det ligegyldigt.
Har du nogen tjekkiske piger?
Nej, men han insisterede på at få en.
Ser denne pige bekendt ud?
Linda?
Hvad siger du?
Jeg tror, jeg kender hende. Hun hedder Daphne og er tjekke.
Hun fik mit kort, men ringede ikke. Nu er hun pludselig blevet populær.
- Hendes efternavn? - Det kender jeg ikke.
Her var to fyre og spørge efter hende for lidt siden.
Hvem var de?
Den ene sagde, han var hende fætter. De havde et videokamera.
Jeg ville bare have dem ud, så jeg fortalte, hvor hun arbejdede.
En frisørsalon på 63. og Maddison.
- Hvad hedder den? - Ludwig's. Hun vasker hår.
Ludwig's Frisørsalon! Bare duk op!
Vi mener, de mistænkte er der.
Vil du have en tår?
- Jeg er i tjeneste. - Det er jeg også.
Jagten på Daphne.
- Jeg går ind, du dækker udgangen. - Selvfølgelig.
Jeg har villet være strømer, lige siden jeg var knægt.
Jeg drømte om at sparke døren ind og brøle "stå stille" til skurken.
Hvad drømte du om?
At løbe hen til en brændende bygning og sparke døren ind -
- og redde et lille barn.
Så gør vi det jo rigtigt. Hvis bygningen brænder, går du først.
Jagten er skøn.
Undskyld mig? Undskyld. Jeg leder efter Daphne.
Jeg ved ikke, hvor hun... Måske ude foran.
Jeg har et iltert temperament. Når det blusser op, koger jeg over.
Forsvind!
Jeg ville ikke slå Milos ihjel. I fængslet tæskede de mig.
Trods det røbede jeg ham ikke. Jeg elskede Milos som min egen bror.
Daphne, kommer du snart?
- Øjeblik, Ludwig. - Kom så.
Jeg har ikke lyst til at dræbe dig, men hvis du sladrer...
...så gør jeg det.
Jeg tænkte, du måske ville have den.
Det var Taminas halskæde. Behold den.
Lad os komme ud herfra.
Farvel, min elskede.
Daphne? Du hedder Daphne, ikke?
Kan du huske, du så mig efter branden? Du prøvede at fortælle mig noget.
Lad mig. Jeg kan lugte røg hos naboen.
Vi vil bare tale med dig.
Taler du engelsk?
- Du taler da engelsk, ikke? - Jo.
Fik du besøg af to fyre i dag?
Hvem har du fået den af?
På den anden side af gaden. To fyre med et kamera. Ikke kigge!
Vi omringer dem. Bliv her hos hende.
Lad os smutte.
Pis!
Av, for satan!
Store idiot!
Flyt jer!
Jeg tjekker bussen!
Pas på!
Undskyld mig, det er politiet.
Flyt jer!
Så er den i kassen.
- Bobby, er du okay? - Ja. De løb ned mod parken.
- Er du ramt? - Nej.
De scorede min pistol.
Fik du ham?
Det tror jeg.
- Eddie? - Jeg er her, Leon.
- Det er en rigtig lortedag. - Du skal nok klare dig.
- Hvad er der sket? - Jeg har ikke noget at sige.
- Hvad gør brandteknisk afdeling her? - Jeg kan ikke udtale mig endnu.
- Blev din kollega såret? - Ja, men ikke alvorligt.
- Har I pågrebet nogen? - Jeg har ikke tid.
Jackson blev ikke alvorligt såret. Punktum.
- Er der noget galt? - Jeg har ikke tid.
- Hvis du bare vil samarbejde med os. - Hør her!
Jeg vil vide, hvem de er, og hvad de vil dig lige nu!
Jeg har aldrig set dem før.
Jeg var i bad. Tamina var min ven. Mit var i stykker, så jeg lånte deres.
- Jeg så dem blive slået ihjel. - Hvorfor beskytter du dem så?
- Jeg beskytter mig selv. - Mod hvad? Må du ikke være her?
- Vi skal nok tale med myndighederne. - Det må I ikke!
Hvorfor ikke?
Vi skal nok finde ud af det, så sig det hellere selv.
Forstår du det?
Vil du sidde ned? Sæt dig ned.
Vil du have et glas vand?
Min lillesøster og jeg boede sammen.
Da jeg kom en aften, var en mand i færd med at voldtage hende.
Hans pistol lå på stolen, så da han angreb mig, skød jeg ham.
- Hun handlede i nødværge. - Ja, men han var betjent.
Så du skød og dræbte en betjent?
- Jeg boede i en lille by i Slovakiet. - Din livshistorie er ligegyldig.
Bare fortæl os, hvor de er.
- Du er panser, du hjælper mig ikke. - Nej, ikke før du hjælper os.
Eddie, kan vi tale sammen et øjeblik?
Bare et øjeblik?
Selv hvis hun taler sandt, er hun på røven.
Må jeg tale med hende først? Alle hendes oplysninger er dine.
- Bare lad mig tale med hende. - Vil du tale med hende alene?
Du skræmmer hende. Du er jo kendt.
Jeg er ingenting. Måske vil hun se anderledes på mig.
Skal du nu være hendes redningsmand? Skal hun reddes ud af flammerne?
Jeg mener det alvorligt.
Okay, så får du hende først, -
- men tab hende ikke af syne. Hun er den eneste, der er i live.
Hold op, jeg er da professionel.
Kvinder som hende har det med at gøre professionelle til amatører.
- Hvad laver du? - Forbedrer lyssætningen.
Det skal være mere dramatisk ligesom i "Ondskabens Løgne".
- Hold kæft. - Gør det ondt?
Er den stor nok? Spøg til side.
Skal vi gifte os?
Jeg elsker dig. Vil du gifte dig med mig... skat?
Nej?
Kom nu.
Jeg elsker dig, min kære skat.
Jeg forguder...
Jeg forguder dig, min Nicolette.
Jeg vil have dig.
Jeg forguder dig.
Så er hun her.
Hvad betyder det?
- Held og lykke på græsk. - Så held og lykke på engelsk da.
- Er du gift? - Nej.
Bor du alene?
Jeg har ikke badet efter mordene. Måske kunne jeg tage et bad hos dig.
Hør her... Vi kan ikke køre hjem til mig.
Så et andet sted?
Hvad så, Eddie?
- Hvordan går det, Eddie? - Ikke så godt.
Jeg elsker dig.
Det kommer til udtryk på en sær måde. Jeg elsker også dig.
Hvorfor snerrede du ad mig?
- Jeg snerrede ikke. - Jo.
- Jeg ville bare have en udtalelse. - Jeg kan ikke svare dig hver gang.
Behøvede du sætte mig i forlegenhed foran mine kolleger?
- Det var ikke min mening. Det ved du. - Det gør ikke noget.
Har du det godt?
- Der er blod på dit ur. Er det Leons? - Sandsynligvis. Det må det jo være.
- Klarer han det? - Ja, han kommer sig.
I sidste uge havde du ham skolelærerens blod på dine sko.
Jeg fatter ikke, hvordan du kan klare det.
Apropos sko, ved du så, hvad jeg tænkte på?
Jeg kunne tænke mig at have...
...nogle sko stående ved siden af mine egne.
- Vent lidt. - Hvad laver du?
Glem telefonen. Hvad var du...
- Nej, tag den bare. - Pis.
- Kan jeg ikke ringe igen? - Nej, vi kan ikke finde Katie.
Du må tage nyhederne for hende. Tag en taxa og vær her om en time.
Skal det være lige nu?
Hvis du vil på, så er det nu!
- Jeg skal i studiet. I aften. - Skønt.
Du godeste.
Lad det nu ligge.
Når du kommer hjem.
- Lover du det? - Selvfølgelig. Vi ses bagefter.
Du skal nok gøre det godt.
- Jeg elsker dig, Eddie. - Jeg elsker dig, skat.
Vi ses i aften.
Held og lykke.
Kom nu ikke for sent.
ASPIRIN - EKSTRA STÆRK
Optagelserne af Milos og Tamina... Jeg bad dig om at slette dem.
- Jeg har slettet det hele. - Ingen løgne. Jeg bliver ikke vred.
Hvorfor ikke?
- Hvad er det? - Hvad ligner det? En adressebog.
Jeg tog den fra den sorte strømer.
Hvad er nu det?
Hvad er det?
"Eddie Flemming".
Emil? Hvorfor bliver du ikke vred, hvis jeg har beholdt filmen?
Det får du at se.
Kom. Tag kameraet med.
Jeg hedder Frank Capra. Jeg er en berømt filminstruktør.
Der er hun!
Warsaw!
Chef, hvad laver du her?
Jeg kom for at høre, hvordan det går med efterforskningen.
Jeg ventede på stationen, men du dukkede aldrig op.
Du ringer ikke tilbage. Hvor fanden har du været?
Stigehold 21 var ikke på stationen, så jeg lod hende friske sig op.
Hvad mener du med "friske op"?
Jeg lod hende tage et bad.
Tog du så et samtidig?
- Jeg forsøger at hjælpe hende. - Det er søreme pænt af dig.
Du lader et vidne gå i bad, efter din kollega er blevet skudt.
- Er det så svært at score? - Jeg bad ham gøre det.
Der var pressefolk overalt. Jeg bad ham finde et roligt sted.
Det var min beslutning.
Jeg er brandchef, så jeg vil gerne tages med på råd nu og da!
Så snart han har briefet mig, -
- kan I tage jer af pressen og overtage sagen, okay?
- Det er i orden. - Lad mig høre, hvad du har.
De må have os undskyldt. Er du klar til at briefe mig?
- Eddie... - Vent.
- Kan vi være alene et par minutter? - Vi smutter.
Luk døren efter jer. Tak, gutter.
Jeg har ikke rørt hende.
Det burde du nok have gjort, for ingen vil tro dig.
Det var ikke det klogeste træk, men der skete intet.
Nej, det var ikke det klogeste træk. Nu har hun godt fat om dine nosser.
Hvis hun så meget som antyder, at du pillede, er du færdig.
- Det nytter ikke at benægte det. - Har du aldrig løbet en risiko?
Du kunne have henvist hende til en immigrationsadvokat.
- Du hørte hende. - Din karriere ryger.
Du sætter dit liv og min sag på spil.
Lad mig give dig et råd. Du ser måske ikke tv, men ved du hvad?
Det gør resten af verden sgu. Man bliver genkendt på gaden.
Den lille smule berømmelse, jeg har, -
- gør mit arbejde meget nemmere, og det åbner nogle døre for mig.
Hvorfor forsvarede du mig så over for min chef?
Det ved jeg ikke.
Du minder om min hund. Han pissede over det hele, men jeg beholdt ham.
En ad gangen, tak. Vi eftersøger to hvide mænd i trediverne.
De menes at være østeuropæere.
Endnu et råd.
Har du ikke noget at sige, så få en anden til at gøre det.
Hvad gør vi så nu?
Jeg ringer, når der sker noget. Nu skal jeg fri til min kæreste.
- Skal du virkelig? Tillykke. - Hun har ikke sagt ja endnu.
Jeg tror nu godt, jeg kan hjælpe med at finde de fyre i mellemtiden.
Gå hjem og hvil dig. Somme tider forcerer man.
Somme tider må man stoppe og så prøve igen.
- Ligesom da du skød i dag? - Nemlig.
- Så er jeg med. - Godt, men du ser ikke sådan ud.
- Jeg er med. - Er du sikker?
Tro mig. Jeg er med.
Behold den bare. Og sig så ikke, jeg aldrig har givet dig noget.
JEG ELSKER DIG NICKY
Jeg kommer!
Nick?
Jeg søger Gayle Cassiopi.
Det er vist næste etage.
Og værsgo!
Nå...
- Hvem er hun? - Det rager fandeme ikke dig.
Hvem er Nicky?
Smukt.
Du må fortælle mig din mening.
Nå. Om hvad dog?
Ser du, man vil også lave en film om mig, Eddie.
Og skrive bøger.
Skrive bøger.
Bøger? Hvad fanden har du da gjort?
Jeg slår en kendt person ihjel.
Og jeg så dig...
...på forsiden af "People Magazine".
Eddie, se på mig. Fint.
Godt. Vær hård til det sidste.
Ham, der skal spille dig, vil gerne dø en heltedød.
Men den kulørte presse behøver ingen rekonstruktioner.
Denne gang får de den ægte vare.
- Vil I filme mig blive slået ihjel? - Ja.
Så er du dummere, end jeg troede. I er jo sindssyge.
Sluk kameraet.
Sluk det så!
Nej. Vi er sindssyge.
Det er vanvittigt at filme sine egne forbrydelser.
Jeg slår dig ihjel, og hvis vi bliver fanget, bliver vi indlagt.
Men når jeg er blevet indlagt, vil jeg sige, jeg ikke er sindssyg.
Jeg lader bare som om. Og så bliver jeg frikendt.
Vi vil tale med psykiatere. De vil sige, vi er raske.
Og på grund af jeres lovgivning -
- kan vi ikke anklages for den samme forbrydelse to gange.
Vi vil være frie, rige og berømte.
Det er en skidegod ide, Emil.
Tror I, juryen hopper på den? Syge svin.
Jeg er klogere end jer amerikanere.
I ser ynkelige talkshows hele dagen.
Amerikanerne vil ikke bare tro på mig. De vil også ynke mig.
Agent Eddie Flemming...
...vil du tage afsked med Nicky?
Så kan du fri til hende nu.
Han har ikke noget at sige. Giv mig en pude.
Så giv mig for helvede en pude!
Kom her. Start kameraet.
Cut! Det er min film.
Jeg er instruktør, så jeg siger "værsgo"!
Luk røven!
Agent Flemming var en af New Yorks højest dekorerede kriminalbetjente.
Blandt de tusinder, han arresterede, var den berømte Stephen Geller.
Han var højt elsket af borgerne, og hans kollega lovpriste ham.
Eddie var min mentor, min kollega...
En tragedie. Der er en i alle storfilm.
Jeg kommer til at savne ham.
Jeg sagde nej. Jeg mener det. Skal jeg skrue bissen på?
Beklager, de herrer. Det er privat.
- Bliv lige hængende. Der er telefon. - Hvad fanden laver I her?
Vent, jeg er her endnu.
- Jeg er optaget. - Det her vil du ikke gå glip af.
- Læg på og tag jer en drink. - Tag telefonen.
Undskyld.
Hallo? Hvem taler jeg med?
Jeg har filmet mordet på Eddie Flemming.
- Hvordan kan jeg vide, det er dig? - Det ved du, når du møder mig.
Kom til hjørnet af 35. og Broadway.
Kom alene. Ellers laver vi også en film om dig.
Jeg er blevet truet af bedre folk end dig.
- Jeg er den bedste. - De skal nok få ram på dig.
Lad os tale om det.
- Om at melde sig? - Klokken fire.
Så kan du nå i banken. En million dollars.
Halløj, Top Story. Er du der?
Ja, jeg er her. Vi leger ikke på den måde.
Hvis du ikke vil have filmen, ringer jeg til et andet program.
De skal nok vise den.
Jeg kommer på to betingelser.
Jeg vil have eneret, og så skal I overgive jer til mig.
Medbring kontanter.
Vi smutter.
Vogn 21 stod ved bygningens nordside.
Hold 54 og vogn 9 førte slanger op til anden sal.
- Hvordan var begravelsen? - Ikke så god.
- Fik I hendes vidneudsagn på bånd? - De blev færdige for lidt siden.
Lad hende hente sit tøj og kør hende direkte til immigrationsmyndighederne.
Okay, chef.
"Finder I det svært at tro på? Så se med."
- Hvad er det? - Det ved jeg ikke.
"Håber, du får løst dine problemer. Du kan altid ringe. Ludwig."
- Hvem er han? - Min chef. Hvorfor? Er du jaloux?
Lad os nu pakke dine ting.
Hør her...
Du er vidne til et dobbeltmord. Jeg kan ikke have et forhold til dig.
Hent nu dine ting, så venter jeg her.
Er du okay?
Jeg har det fint.
Væk!
Det er ikke min!
Væk!
Nej!
Kom her!
Der er låst.
Ud på badeværelset.
10-75! På 47. og 8. gade!
Vi kan ikke komme ud! To vogne!
Åh gud!
Det er sømmet fast!
Du skal ikke åbne. Så bliver ilden suget herind.
- De har været her. - For fanden, det er Eddies!
Slap af, Daphne!
- Der er benzin hernede. - Hvad laver du?
- Hælder det ud. - Det løber ikke ud.
Giv mig den.
- Afløbet er stoppet til. - Gør noget. Vi dør.
De er alle sammen stoppet til. Hold dig nede, og tag det roligt.
Halvfems procent af alle brandofre dør af at indånde røg.
Tillad mig at præsentere min makker, -
- manden, der påsatte branden: Emil.
Emil, sig noget til dine fans.
Læg dig ned på gulvet! Hold dig nede!
Ned med dig!
Nu vinder vi lidt tid.
Pas på!
Det er en skøn optagelse. Vi kan se ild nu.
Og Daphne er derinde.
Tag jer af drengen!
Giv hende noget ilt!
- Hvad fanden skete der? - Det var en fælde.
- Hvem har gjort det? - Det må være de samme fyre.
Tal højere! Jeg kan ikke høre dig! Jordi, er du okay?
Nej, du må tale højere! Hvad i helvede snakker du om?
Hvad er der?!
- Hvor er Hawkins? - Han er her ikke!
Giv mig straks det bånd!
- Det må De tale med vores advokat om. - Det her må ikke ske!
- De må kontakte vores advokat. - Tror du ikke, vi mener det?
Det kan I ikke gøre mod Eddie! Mod denne bys borgere!
- I kan ikke vise mordet på tv! - Vil I have båndet? Så værsgo!
Vi viser i aften en særudgave af Top Story.
Det brutale mord på Eddie Flemming blev filmet, -
- og vi viser det efter en kort pause.
Finder I det svært at tro på? Så se med.
Hvem siger, man ikke kan opnå succes i Amerika?
Jeg kom her uden en øre, og se mig nu.
Jeg er en succeshistorie.
Emil? Hvorfor sagde du "jeg"?
- Det burde være "vi". - Slap af.
Du fik halvdelen af det, de gav mig. Se. Nu er vi på.
Jeg vil vise jer voldsomme optagelser, hvis lige aldrig før er set på tv.
Og jeg gør det med tynget hjerte.
Det vil kun være naturligt at spørge, hvorfor vi gør det.
Mit svar er, at jeg som journalist har pligt til at vise det.
Jeg viser disse optagelser til minde om min ven Eddie Flemming.
Finder I det svært at tro på?
- Så se med. - Vil I filme mig blive slået ihjel?
Sluk kameraet. Sluk det så!
Det er min film. Jeg er instruktør, og jeg siger "værsgo"
Luk røven!
Hvorfor beholdt du det om, at du var instruktøren?
Er du ikke klar over, at havde det ikke været for min ide, -
- ville vi ikke have siddet her nu.
Forstår du ikke, at det her er en stor amerikansk film?
Jeg har lavet det hele.
- Hvem er du? - Jeg er alting.
Det er, hvad Amerika vil have: Vold og sex.
Inden vi afleverer det næste bånd, sætter jeg tekster på.
Der skal stå: "Instrueret af Oleg Razgul".
Der er bare et lille problem.
Der skal kun et navn på, og det skal være mit.
Tror du, du er instruktør? Du er bare en lille russisk lort!
Dette er Robert Hawkins og Top Story. Vi vender straks tilbage.
Så er jeg her.
Det var ham, jeg talte om. Det er Bruce Cutler.
- Film ham herovrefra. - Jeg er Emil.
Jeg er sindssyg. Er du min advokat?
- Ikke endnu. - Jeg har dine penge.
Hvor er det?
Hvor er det henne?!
Han har kameraet med filmen! Jeg skal bruge det!
Stå stille! Hænderne op! Smid den skide pistol!
Hvorfor slog du ham?
Han er ubevæbnet og såret. Emil, jeg tager med dig.
- Jeg tager med. Jeg er hans advokat. - Sluk det kamera!
Film videre!
Jeg påberåber ham hans rettigheder!
- Emil, jeg tager med derned. - Hvad sker der?
- Ham tager jeg! - Han er min.
Det kan ikke diskuteres. Han slog min makker ihjel!
Jeg tager ham med. Så er han din.
Godt, knægt. Få dine femten minutter. Tommy, du kører med!
- I skal med! - Ind i bilen med ham!
Du skulle skamme dig.
Pladder, Leon! Jeg fik ham væk fra gader og stræder.
Takket være mig er han nu arresteret!
Du er jo syg, mand!
Hvad laver du? Du kører fra dem.
Du kører jo ikke til stationen!
Sig noget! Du kører fra dem!
- Svar mig nu. - Hvor er jeg?
Hvad sker der?
Jordi, vent lidt!
- Kom her! - Jordi, for helvede!
Hvad laver du?
Jordi, hør her! Du må ikke gøre det her.
Jordi, hør nu her.
Hvordan vidste du, hvordan lejligheden skulle sprænges?!
Min far var brandmand.
Han lærte mig alt om ild. Nu er den min ven.
Tommy, smut. Fatter du det ikke?
Han vidste, han ville blive taget!
Jeg så også helst, han var død, men du må ikke slå ham ihjel!
Tommy, skrid så! Tag bilen og forsvind!
Jeg kan ikke lade dig gøre det!
Tommy, kør din vej!
- Af sted! - Rend mig, mand.
Synes du, det er morsomt?
Forfriskende.
Synes du, det er morsomt?! Vend dig om!
Vil du være berømt? Vil du på forsiden?
Nu får du chancen. Op med hænderne.
Hænderne op, for satan!
Vend dig om.
Vil du være en rigtig amerikaner? En rigtig sej fyr?
Her er Eddies pistol. Kan du huske ham?
Vil du være berømt, så skyd mig!
Vil du på forsiden og være berømt, så skyd mig!
Du kan ikke slå mig ihjel. Du er ikke strømer.
Du er bare en brandmand med en pistol.
Lad mig gøre det nemt for dig.
I amerikanere er ynkelige uden jeres missiler og penge.
Du slår mig ikke ihjel.
Du har ikke nosser til det.
- Lad være, mand. - Skyd mig.
Nu er du min. Du er gået amok, er du klar over det?
Her er Eddies pistol.
Hvor skal du hen?
Jeg har tabt min sko. Jeg vil have min sko.
Få ham væk herfra!
Emil Slovak er et offer. Han er ingen forbryder.
Vi har alle indset det tragiske i agent Flemmings død.
Jeg repræsenterer mr. Slovak. Han blev påvirket af sin makker.
Det vil komme frem under retssagen. Emil vil blive retfærdigt behandlet.
Godt klaret.
Hvordan går det?
Jeg har breve med. Fanbreve fra kvinder.
En vil forære dig et jakkesæt, og en anden har sendt penge.
- Har du cigaretter med? - Ja.
Folks opfattelse er meget negativ lige nu, Emil.
Opfattelse er lig virkelighed.
Du er muligvis ikke sindssyg, men det må vi have folk til at tro nu.
Det er vores eneste forsvar i sagen. Du må fokusere på tre ting:
Paranoia, angst og vrangforestillinger.
- Det har jeg gjort. - Men alvoren er ikke gået op for dig.
Nej, jeg har jo lidt af paranoia, angst og vrangforestillinger.
- Hvad med Oleg? - De leder efter ham overalt.
De kan ikke finde ham. Måske er han taget til Rusland.
Nej, han er her.
Lad os glemme ham og fokusere på dig.
Hvad med mine rettigheder til film og bøger?
Om dig? Det har jeg ikke tænkt på, Emil.
Hvor meget skal du have?
Vi kunne vel være partnere. Halvdelen til hver.
Nul. Du kan få tredive procent.
Vi er sammen om det her. Fyrre procent er rimeligt.
Nej. Tredive. Ellers finder jeg en anden advokat.
Det er dit livs sag. Ingen forhandlinger. Sig ja eller nej.
Tredive procent er i orden, -
- men det handler ikke kun om penge.
- Hvad har du brug for? - Jeg må vide noget om dig.
Jeg må vide noget om din baggrund.
Jeg må vide noget om din mor, din far, dine søskende, alt.
Min far nedværdigede mig altid. Han tog livet af mit selvværd.
Han hadede mig lige fra den dag, jeg blev født.
EN BY I SORG
Emil Slovak skal i dag for retten. Hans advokat...
Koncentrer dig. Begynd forfra.
Emil Slovak skal i dag for retten.
Hans advokat vil hævde, at hans klient ikke er mentalt rustet til...
Sådan noget pis.
I en lignende sag hævdede mr. Slovaks advokat Bruce Cutler, -
- kendt for sine sensationelle sager, at hans klient ikke kunne gå i retten.
Det er for meget.
Hallo? Nej, ikke dig, skat.
Ifølge Cutler blev mr. Slovak tvunget af sin makker Oleg Razgul, -
- som truede med at slå ham ihjel, hvis han ikke makkede ret.
Jeg rejser hjem til Tjekkiet for at forsvare mig mod sigtelserne.
Jeg er uskyldig.
Havde hun skudt betjenten her i USA, var hun blevet hyldet som en helt.
Jeg bad ham venligt om nogle småpenge. Så trak han sin pistol, -
- skubbede mig op ad træet, gav mig håndjern på og tog mine penge.
- Så lod han mig bare stå i kulden. - Det er fandeme for meget.
Unger, hvis I ser med derude, så skal I ikke hade brandmændene.
Ikke alle brandmænd er som ham. Husk kærligheden.
Hvordan kunne du glemme, at du lænkede en civil til et træ midt om natten?!
Jeg ved godt, jeg nossede i det. Men han er ikke uskyldig.
- Han gør en ende på din karriere! - Hvad snakker du om?
Pressen slagter os! Skrid ned på jeres pladser!
Chef, se lige mit dossier.
Der er aldrig blevet klaget over mig.
Det er ligegyldigt! Det er fortid! Fatter du ikke det?
Hør, jeg er ked af at skulle dømme dig ud fra pressen, men sådan er det.
Du er suspenderet uden løn, indtil vi træffer en beslutning.
Og så er der sigtelserne mod dig.
- Det er urimeligt. - Find hellere en knaldgod advokat.
... over en million for optagelserne.
Emil Slovak skal for retten i morgen, -
- hvor det afgøres, om han er i stand til at blive retsforfulgt.
I mellemtiden jages Oleg Razgul, hjernen bag mordet på Eddie Flemming.
Vi har erfaret, at mr. Slovak nemt kan betale sin advokat.
Man vil lave en film om ham, -
- og han har haft møder med forlag om rettighederne til hans historie.
Den bizarre sag forventes at udvikle sig yderligere i dag.
Dommer Stern vil afsige sin dom over Emil Slovaks påståede sindssyge.
Får han medhold, overføres han til fængslets sygeafdeling, -
- inden han sendes til en institution for sindslidende.
Slovaks advokat siger, at det er en dårlig barndom, der bærer skylden.
Tjekken er blevet fysisk og psykisk mishandlet af sin alkoholiske far.
- Behold resten. - Tak, kammerat.
Få Frihedsgudinden med. Hvordan ser jeg ud?
- Du ser smuk ud. - Tak. Rend mig. Kør.
Hvad glor du på?
- Glem ham. Vi kører. - Okay, vi går i gang.
- Bruce Cutler. Må vi få en udtalelse? - Det har været en lang dag for os.
Emil er blevet fundet ude af stand til at komme for retten.
På grund af det enorme pres fra hans vrangforestillinger, -
- forstod han ikke, at hans handlinger var forkerte.
Derfor kan han ikke drages til ansvar.
Dette er en sejr for de sindslidende.
Men inden Emil bliver sejlet til sygeafdelingen på Rikers Island, -
- bør man huske på, at hans handlinger blev forårsaget af Oleg Razgul, -
- et farligt og vanvittigt individ, der netop nu er løs i New York.
Både Emil og jeg ser frem til den dag, hvor han får retfærdigheden at føle.
Hvad glor du på, dit røvhul?
Pas godt på ham. Han har før overfaldet min klient.
Det svin dræbte Eddie Flemming, og nu kan han fede den i et galehus!
Hvad med ofrenes rettigheder?
Det er muligt, du er uenig, men sådan er systemet, sådan er loven.
Jeg kan slå dig ihjel. Jeg er sindssyg.
Film båden i baggrunden.
Emil vidste præcis, hvad han gjorde. Se her.
- Sluk! - Jeg beholdt det her bånd.
Jeg siger bare, jeg ikke er skør.
Og på grund af jeres lovgivning -
- kan vi ikke anklages for den samme forbrydelse to gange.
Vi vil være frie, rige og berømte.
Kan vi forhandle?
Det er gratis.
Bruce! Hvad siger du til materiale, der beviser, din klient er rask?
Top Story har fået sandheden fra selveste Oleg Razgul!
Emil, du vidste, hvad du gjorde. Beviset er her, i min film.
Arrester den mand!
Jeg er ikke morder! Jeg er instruktør!
- Væk! - Slip hende!
- Bed ham lægge pistolen! - Ingen skyder!
- Lad hende gå! - Bed ham smide pistolen!
Få det gevær væk!
- Tilbage! Ingen skyder! - Ned med våbnene!
Zoom ind.
- Skyd ham så! - Slip hende!
- Jeg slår hende ihjel! - Ned med pistolen!
Jeg overgiver mig, hvis han smider pistolen!
- Den lort skal ikke overgive sig! - Ellers slår jeg hende ihjel!
Nu skyder du ham fandeme, Jordi.
For sidste gang! Smid pistolen!
- Nu har han gjort det. - Skyd ham, Jordi.
Nu behøver du ikke skyde hende.
Du skal ikke kigge.
For satan da! Fik du det? Hold da kæft!
Lad os gå.
- Han lever stadig! - Kom så.
En film af Oleg Razgul.
Hvordan lød det?
Fremragende.
Tak.
Jeg tænkte, du måske ville have det.
Tag kameraet.
- Er du klar med en kommentar? - Nej.
Ingen kommentarer. Sluk kameraet. Hør her. Tag ved lære af Eddie.
Medierne kan være en magtfuld allieret.
Eddie var min ven. Jeg vil gerne være din ven.
Godt gået.
- Er du okay? - Jeg har det fint.
Film ham, mens han går væk, og sving så tilbage til mig.
Vi har talt med Jordan Warsaw.
Han er forståeligt nok overvældet af hændelserne.
Nedskydningen af to psykopater, -
- som forsøgte at misbruge medierne med grådige og egoistiske hensigter.
Top Story vil aldrig lade sig misbruge på den måde.
Vores mål er at viderebringe nyheder, hvor komplekse de end måtte være.
Sandheden sejrede i dag, -
- og vi er stolte over at have vist den. Kun på Top Story.
Mit navn er Robert Hawkins. Godnat.
Oversættelse af: Martin Mathiasen Scandinavian Text Service